張敬軒激罕爆感情事 揀對象原來要睇呢埋樣嘢
2024年04月29日 21:01
東網電視
更多新聞短片
歌手張敬軒(軒仔)為黎芷珊主持的節目《芷珊約您》任嘉賓,是次芷珊更專程飛到紐約直擊軒仔的美國站巡唱,待巡唱圓滿結束後,芷珊與軒仔進行深度交流。入行廿年的軒仔,大談當年隻身由內地來港發展到今日成為香港樂壇頂流確實不容易,被問到入行多年犧牲了甚麼?他坦言:「一個內地人嚟香港,你會覺得你有咩唔好嘅新聞,會好似變咗一個內地人嘅典範代表,好多因素令我覺得輸唔起。」更指為保持靚聲,連最愛的酒都不敢多喝。
問到未來十年計劃,他打算將多年來累積到的經驗與後輩分享:「用我哋捱過嘅苦頭去話畀佢哋聽捷徑喺邊度,呢啲係好好嘅傳播傳承。」他指現時42歲的他人生最好之時:「我有自己團隊,無論做演唱會或者拍網上頻道都有好反應,自己派嘅歌反應又好好,爸爸媽媽生活又安穩 ,自己想食嘅嘢又食得起,想去嘅地方又去得起,覺得人生好圓滿,但要Keep住落去係唔容易。」
對於感情事,他笑言開始有想被人照顧的念頭,不過卻苦無對象:「我唔係咁輕易畀人進入到我生命,譬如有潛質成為情人嘅人,同一班朋友嚟到我屋企,會喺我屋企攞起啲嘢嚟睇睇,但係佢擺唔番啱個位,咁我就會行埋去擺番啱,咁就完咗喇。(咁拍過幾多次拖?)拖過一隻、半隻手仔咁啦,我係一個講將來嘅人,但一去到講將來標準就會唔同,所有嘢我都要Well Planned。」